เรื่องร้องเรียน: กลิ่นขยะที่โรงขยะอ่อนนุช ส่งกลิ่นรุนแรงมา 3 อาทิตย์แล้วค่ะ
การดำเนินการของเจ้าหน้าที่: ศูนย์กำจัดมูลฝอยอ่อนนุชได้ให้เจ้าหน้าที่ลงพื้นที่ตรวจสอบ      กลิ่นขยะ บริเวณ๙๕ ซอยบางนาตราด ๒๑ แยก ๒๓ แขวงบางนา เขตบางนา ได้สอบถามผู้พักอาศัยใกล้ซอยดังกล่าว แจ้งว่าได้กลิ่นขยะจากถังขยะที่ตั้งหน้าซอย จึงได้ประสานทำความเข้าใจและชี้แจ้งแนวทางการแก้ไขปัญหากลิ่นขยะศูนย์ฯอ่อนนุช ดังนี้ ๑. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์ ๒. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง ๓. กำชับให้เพิ่มความถี่ในการล้างทำความสะอาดโรงงานและบริเวณอาคารมูลฝอย ๔. ตรวจสอบรถเก็บขนมูลฝอย เก็บทำความสะอาดมูลฝอยตกหล่นในการขนส่ง ๕. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียวเพื่อใช้เป็นแนวกำแพงกรองฝุ่น ดูดซับกลิ่นและมลพิษทางอากาศ
ความเห็นของผู้แจ้ง: ขอบคุณ จนท  ทุกท่านที่ไม่ทอดทิ้งปัญหาจากการแจ้งของพวกเราค่ะ 🙏
พื้นที่: แขวงบางนาเหนือ เขตบางนา กรุงเทพมหานคร